બનાસકાંઠા જિલ્લાના દિયોદર શહેરમાં ઠેરઠેર ગટર લાઇન ઉભરાઇ રહી છે અને જેના કારણે સ્થાનિકોને હાલાકીનો સામનો કરવો પડી રહ્યો છે. આ અંગે વહીવટી તંત્રને અનેકવાર રજૂઆત કરવામાં આવી હોવા છતાં પણ કોઇ પગલાં લેવામાં નહીં આવતા લોકો રોષે ભરાયા હતા અને ભૂખ હડતાળ પર ઉતર્યા છે. નોંધનીય છેકે આ અંગે ચારેક દિવસ પહેલા જ મામલતદારને આવેદન પત્ર આપવામાં આવ્યું હતું, જેમાં ભૂખ હડતાળ પર ઉતરવાની ચીમકી અપાઇ હતી.